
Δευτέρα, 09 Νοεμβρίου 2026
ΔΕΛΤΙΟ ΤΥΠΟΥ
Θάνατος ημεδαπού και σύλληψη του κυβερνήτη Ι/Φ σκάφους στον Σαρωνικό – Εντοπισμός και διάσωση 28 αλλοδαπών και περισυλλογή μίας σορού νότια των Καλών Λιμένων – Σύλληψη αλλοδαπών στην Πάτρα
Τις μεσημβρινές ώρες της 7.11.2026, ενημερώθηκαν οι Λιμενικές Αρχές του Σαρωνικού και της Αίγινας από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ για πτώση στη θάλασσα ενός 52χρονου ημεδαπού, μέλους πληρώματος ενός επαγγελματικού-τουριστικού ιστιοφόρου (Ι/Φ) σκάφους ελληνικής σημαίας, στη θαλάσσια περιοχή νότια-νοτιοδυτικά της νήσου Φλεβών Σαρωνικού κόλπου, κατά τη διάρκεια ιστιοπλοϊκών αγώνων. Ο 52χρονος ανασύρθηκε από το βοηθητικό σκάφος του Ι/Φ και στη συνέχεια του παρασχέθηκαν οι πρώτες βοήθειες με τη μέθοδο της καρδιοαναπνευστικής αναζωογόνησης (ΚΑΡΠΑ) και τη χρήση απινιδωτή, από μέλη του πληρώματος του Ι/Φ με τη συνδρομή ιατρού. Στο σημείο μετέβησαν δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), ένα εκ των οποίων παρέλαβε τον 52χρονο και τον μετέφερε στη μαρίνα Βουλιαγμένης. Ακολούθως, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Βούλας «ΑΣΚΛΗΠΕΙΟ», όπου διαπιστώθηκε ο θάνατός του. Από το Β’ Λιμενικό Τμήμα Βουλιαγμένης του Κεντρικού Λιμεναρχείου Πειραιά που διενεργεί την προανάκριση συνελήφθη ο 75χρονος ημεδαπός ιδιοκτήτης και κυβερνήτης του Ι/Φ σκάφους για παράβαση του άρθρου 234 του Κώδικα Δημοσίου Ναυτικού Δικαίου (Κ.Δ.Ν.Δ.) «Απόπλους πλοίου άνευ ελέγχου», ενώ παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών. 
*****
Τις απογευματινές ώρες της 7.11.2026, ενημερώθηκαν οι Λιμενικές Αρχές των Καλών Λιμένων, της Αγίας Γαλήνης, του Κόκκινου Πύργου και της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την ύπαρξη λέμβου με αλλοδαπούς επιβαίνοντες σε δυσχερή θέση, στη θαλάσσια περιοχή έξι (06) ν.μ. νότια νοτιοδυτικά των Καλών Λιμένων.

Άμεσα, υπό τον συντονισμό του Ε.Κ.Σ.Ε.Δ., προς την περιοχή απέπλευσε το Ρυμουλκό (Ρ/Κ) «ΠΥΡΡΟΣ» Ν.Π. 2077 με επιβαίνοντα στέλεχος Λ.Σ.-ΕΛ.ΑΚΤ., ως το πλέον κατάλληλο πλωτό μέσο λόγω των επικρατουσών δυσμενών καιρικών συνθηκών, το οποίο εντόπισε τη λέμβο στις πρώτες πρωινές ώρες χθες (περί ώρα 00:05) στη θαλάσσια περιοχή 4,5 ν.μ. νοτιοδυτικά των Καλών Λιμένων, πλησίον παραπλέοντος φορτηγού (Φ/Γ) πλοίου σημαίας Παναμά. Το «ΠΥΡΡΟΣ» περισυνέλεξε είκοσι οκτώ (28) αλλοδαπούς (υπηκόους Σουδάν) και μία (01) σορό άντρα. Επί της λέμβου μεταφοράς των αλλοδαπών φέρεται να υπήρχαν πιθανόν επιπλέον σοροί, ωστόσο η ρυμούλκηση και η περαιτέρω περισυλλογή κατέστησαν απολύτως ανέφικτες και εξαιρετικά επικίνδυνες λόγω της σφοδρότητας των καιρικών φαινομένων, με θυελλώδεις βόρειους ανέμους εντάσεως 6-7 bf, με συνέπεια η λέμβος να αφεθεί στο σημείο. Κατά δήλωση των διασωθέντων, τις απογευματινές ώρες της 06.11.2026, δύο (02) εξ αυτών είχαν πέσει σε άγνωστη θαλάσσια περιοχή και έκτοτε αγνοούνται. Καθ' όλη τη διάρκεια της νύχτας, στην ευρύτερη περιοχή επιχείρησαν παραπλέοντα πλοία λόγω της παρασυρόμενης λέμβου, καθώς και εναέριο μέσο της Frontex. 
Στη συνέχεια, τις πρωινές ώρες χθες, το Ρ/Κ κατέπλευσε στους Καλούς Λιμένες, όπου αποβίβασε με ασφάλεια τους διασωθέντες με τη συνδρομή της επιβατηγού λάντζας «ΕΛΕΝΗ» Ν.Π. 2097. Δύο (02) εξ αυτών παρελήφθησαν από ασθενοφόρο όχημα του ΕΚΑΒ και διακομίστηκαν στο Πανεπιστημιακό Γενικό Νοσοκομείο Ηρακλείου (ΠΑΓΝΗ), ενώ η σορός παρελήφθη από γραφείο τελετών για τη μεταφορά της στην Ιατροδικαστική Υπηρεσία του ίδιου νοσοκομείου. Οι υπόλοιποι είκοσι έξι (26) αλλοδαποί αναχώρησαν με λεωφορείο, συνοδεία στελεχών του Κεντρικού Λιμεναρχείου Ηρακλείου, του Κλιμακίου Ειδικών Αποστολών (Κ.Ε.Α.) και του Τ.Α.Ε. Μεσσαράς, με προορισμό το λιμάνι του Ηρακλείου. 

Τις πρώτες πρωινές ώρες σήμερα, Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) εντόπισε τη λέμβο με επτά σορούς εντός αυτής στη θαλάσσια περιοχή 10 ν.μ. δυτικά-νοτιοδυτικά των Καλών Λιμένων. Με τη συνδρομή του Ν/Γ και του Φ/Γ «ΑΡΧΑΓΓΕΛΟΣ» Λ.Η.225, η λέμβος μεταφέρθηκε στο λιμάνι των Καλών Λιμένων όπου οι σοροί παρελήφθησαν από γραφείο τελετών, για τη μεταφορά τους στην Ιατροδικαστική Υπηρεσία του ΠΑΓΝΗ.
Σύμφωνα με τους διασωθέντες, εκκίνησαν πρωινές ώρες την 03.11.2026 ή την 04.11.2026 καταβάλλοντας έκαστος χρηματικά ποσά από 12.000 έως 16.000 δηναρίων Λιβύης, για τη μεταφορά τους στην Ελλάδα. Από το Κεντρικό Λιμεναρχείο Ηρακλείου που διενεργεί την προανάκριση, συνελήφθησαν δύο αλλοδαποί (υπήκοοι Σουδάν) ηλικίας 28 και 16 ετών εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση», του άρθρου 187 παρ. 3 του Π.Κ. «Σύσταση συμμορίας» και του άρθρου 306 παρ. 2 (Β) του Π.Κ. «Θανατηφόρα έκθεση», καθώς αναγνωρίστηκαν από τους υπόλοιπους ως οι διακινητές τους.
       *****
Τις μεσημβρινές ώρες της 7.11.2026, συνελήφθησαν από στελέχη του Γραφείου Ασφάλειας της Λιμενικής Αρχής της Πάτρας ένας 25χρονος αλλοδαπός και μία 24χρονη αλλοδαπή (υπήκοοι Νοτίου Σουδάν) για παράβαση του άρθρου 24 παρ. 6 του Ν.5038/2023 «Κώδικας Μετανάστευσης» σε συνδυασμό με το άρθρο 47 του Π.Κ. «Συνέργεια». Ειδικότερα, σε έλεγχο που διενεργήθηκε στον επιβατικό σταθμό νότιου λιμένα Πατρών κατά τη διαδικασία φόρτωσης ενός επιβατηγού - οχηματαγωγού (Ε/Γ-Ο/Γ) πλοίου με προορισμό το εξωτερικό, η 25χρονη κατείχε και επέδειξε ταξιδιωτικό έγγραφο το οποίο ανήκε σε άλλο πρόσωπο, με σκοπό να μεταβεί παράνομα στο εξωτερικό, με τη συνδρομή του 25χρονου. Από το Κεντρικό Λιμεναρχείο Πάτρας που διενεργεί την προανάκριση, κατασχέθηκε το ανωτέρω ταξιδιωτικό έγγραφο.
ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ


ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

















Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
1109948

[image: image1.emf]1102932.docx

[image: image2.png]


Σ



[image: ][image: ] (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)



	Δευτέρα, 02 Νοεμβρίου 2026

ΔΕΛΤΙΟ ΤΥΠΟΥ



Διακοπή διελεύσεων από τη Διώρυγα της Κορίνθου -

Συνέχεια ενημέρωσης σχετικά με τον εντοπισμό 53 εκ των 101 αλλοδαπών στους Καλούς Λιμένες την 31.10.2026 - Εντοπισμός 31 αλλοδαπών στα Ψαρά - Εντοπισμός 29 αλλοδαπών και σύλληψη του διακινητή τους στην Καλόλιμνο - Εντοπισμός και διάσωση 47 αλλοδαπών στους Καλούς Λιμένες - Εντοπισμός 37 αλλοδαπών στους Καλούς Λιμένες - Διακομιδές ασθενών





Από το Β’ Λιμενικό Τμήμα Ισθμίας του Λιμεναρχείου Κορίνθου, ανακοινώνεται η διακοπή των διελεύσεων των πλοίων από τη Διώρυγα της Κορίνθου, από 03.11.26 και μέχρι νεοτέρας, λόγω προγραμματισμένων εργασιών αποκατάστασης.

*****



Συνέχεια ενημέρωσης:

Αναφορικά με τον εντοπισμό 53 εκ των 101 αλλοδαπών στην παραλία «ΓΕΡΟΚΑΜΠΟΣ» του δήμου Βιάννου, τις βραδινές ώρες της 31.10.2026, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις απογευματινές ώρες την 30.10.2026 από το Τομπρούκ της Λιβύης, καταβάλλοντας χρηματικά ποσά μεταξύ 4.000 έως 9.000 δολαρίων Η.Π.Α. για τη μεταφορά τους στην Ελλάδα.

*****

Τις πρωινές ώρες σήμερα, ενημερώθηκε ο Λιμενικός Σταθμός Ψαρών για την ύπαρξη 31 αλλοδαπών (23 άντρες, 7 γυναίκες, 1 ανήλικος) στη χερσαία περιοχή Διόχι, βόρεια των Ψαρών. Στο σημείο μετέβησαν στελέχη Λ.Σ.-ΕΛ.ΑΚΤ. και με τη συνδρομή προσωπικού της ΕΛ.ΑΣ. εντόπισαν τους αλλοδαπούς και τους μετέφεραν στη Λιμενική Αρχή. Στη συνέχεια, οι ανωτέρω επιβιβάστηκαν σε ένα Περιπολικό σκάφος Λ.Σ.-ΕΛ.ΑΚΤ. και μεταφέρθηκαν στο λιμάνι Λημνιών Βολισσού Χίου και από εκεί, οδηγήθηκαν στο ΚΕΔΝ Χίου. Προανάκριση διενεργείται από τον Λιμενικό Σταθμό Ψαρών.

*****

Τις πρώτες πρωινές ώρες σήμερα, ενημερώθηκε η Λιμενική Αρχή της Καλύμνου για την ύπαρξη αλλοδαπών στη νήσο Καλόλιμνο, οι οποίοι είχαν αποβιβαστεί από πνευστή λέμβο. Άμεσα στην περιοχή μετέβησαν δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), όπου εντόπισαν και περισυνέλεξαν τριάντα (30) αλλοδαπούς (29 άνδρες και 1 γυναίκα), τους οποίους μετέφεραν με ασφάλεια στο λιμάνι της Καλύμνου. Σύμφωνα με τους διασωθέντες, εκκίνησαν τις απογευματινές ώρες χθες, από την Αλικαρνασσό της Τουρκίας, καταβάλλοντας έκαστος το χρηματικό ποσό των 9.000 Η.Π.Α. για τη μεταφορά τους στην Ελλάδα. Από το Λιμεναρχείο Καλύμνου που διενεργεί την προανάκριση, συνελήφθη ένας 29χρονος αλλοδαπός (υπήκοος Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση», του άρθρου 306 του Π.Κ. «Έκθεση» και του άρθρου 277 του Π.Κ. «Πρόκληση ναυαγίου», καθώς αναγνωρίστηκε από τους υπόλοιπους ως ο διακινητής τους. Επιπλέον, από τη Λιμενική Αρχή κατασχέθηκε ένα κινητό τηλέφωνο, ενώ η λέμβος μεταφοράς των αλλοδαπών, καταστράφηκε.

*****


 	Τις μεσημβρινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και διάσωσης (Ε.Κ.Σ.Ε.Δ.) για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 23 ν.μ. νότια-νοτιοανατολικά των Καλών Λιμένων. Στο σημείο μετέβη ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ), όπου περισυνέλλεξε 47 αλλοδαπούς (36 άντρες, 1 γυναίκα και 10 ανήλικοι) και τους μετέφερε στο λιμάνι των Καλών Λιμένων. Στη συνέχεια, οι διασωθέντες οδηγήθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην ξηρά, στην παραλία «ΑΛΥΚΗ» του δήμου Αρχάνων Αστερουσίων. Στο σημείο μετέβησαν στελέχη της Λιμενικής Αρχής, όπου εντόπισαν 37 αλλοδαπούς (36 άνδρες και 1 γυναίκα). Οι ανωτέρω οδηγήθηκαν με λεωφορείο στο λιμάνι του Ηρακλείου, με τη συνοδεία στελεχών ΕΛ.ΑΣ. Προανάκριση διενεργείται από το Κεντρικό Λιμεναρχείο Ηρακλείου.

*****



Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-74χρονης από το λιμάνι της Τήνου στο λιμάνι της Σύρου, με Περιπολικό σκάφος Λ.Σ.- ΕΛ.ΑΚΤ.,

-94χρονου από το λιμάνι της Τήνου στο λιμάνι της Σύρου, με το Ε/Γ-Τ/Ρ «ΝΗΣΟΣ ΤΗΝΟΣ» Ν. ΤΗΝΟΥ 25.

Τρίτη, 20 Οκτωβρίου 2026





ΔΕΛΤΙΟ ΤΥΠΟΥ





Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 


Συνέχεια ενημέρωσης:


Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 





*****





Συνέχεια ενημέρωσης:


Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 





*****



	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.





*****


Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.





*****





Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.





*****





Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

